钦定古今图书集成/明伦汇编/氏族典/第334卷 > 刘罗辰
## 钦定古今图书集成/明伦汇编/氏族典/第334卷 > 刘罗辰

按《魏书刘罗辰传》：“罗辰，代人，宣穆皇后之兄也。父眷，
为北郡大人，帅部落归国。罗辰有智谋，谓眷曰：‘从兄
显，忍人也，愿早图之’。眷不以为意。后显杀眷，代立，又
谋逆，太祖讨之，罗辰率骑奔太祖，拜南部大人，赐爵
永安公，以军功除定州刺史。卒谥曰敬。子殊晖袭。卒，
子求引，武卫将军。卒，谥曰贞。子尔头，魏昌、瘿陶二县”
令。